Bejaardes tydens Potch-plaasaanval aangerand | Maroela Media
Kapt. Pelenomi Makau, 'n polisiewoordvoerder, het Dinsdag aan Maroela Media gesê die egpaar is Sondagoggend omstreeks 08:30 op hul plaas Kareerand naby Potchefstroom deur vier gewapende mans aangeval.
"Die vier mans was met vuurwapens gewapen en het klapmusse gedra," het Makau gesê. "Hulle het vroeër twee werkers in 'n opstal oorval en aangehou, en toe Hennie daar opdaag, het hulle hom aangerand en vasgebind."
Die aanvallers het Hennie na sy plaashuis geneem en hom gedwing om die kluis oop te sluit. Rensche is in haar bed aangeval en vasgebind. Sy is met 'n strykyster gebrand en geslaan.
Die mans het met die egpaar se voertuig, 'n wit Toyota Venture, van die toneel gevlug. Die voertuig is later verlate opgespoor. Na wat verneem word, is slegs die voertuig en geld wat in die voertuig was, gesteel.
Diana King, die woordvoerder van Mediclinic Potchefstroom, het Dinsdag aan Maroela Media gesê die egpaar se toestand is bevredigend. "Albei is stabiel. Rensche is van Sondag af in 'n gewone saal behandel en Hennie in die hoësorgeenheid. Hennie is intussen uit dié eenheid ontslaan en word ook in 'n gewone saal behandel," het King gesê.
Vertaal asb die berig en stuur aan Mev Pejega.
Dit is alweer bejaardes wat aangeval is, en alweer 'n dame met 'n strykyster gebrand. Dan is daar idiote wat ons wil oortuig dat die motief vir die aanvalle bloot roof is. Ek het nie meer woorde oor om my afgryse te beskryf nie – as ek sê wat ek werklik voel sal die kommentaar verwyder word. Wat ek wel kan sê is dat die meule van die Skepper stadig draai, maar dit draai seker. Barbare, julle dag sal kom!
Kry julle feite agter mekaar voor julle stories publiseer. Die aanval het vyf uur die oggend plaas gevind en dis nie in 'n opstal nie dit was in 'n melkstal maar dus tipies media en Afriforum ewe deur die weer!!!!!!! Dis ligtelik gestel. KOm by in die lewe
Kry julle feite reg voor julle artikels plaas. Dit was 5:00 die oggend en het in hul melkstal plaas gevind nie in 'n opstal nie, julle storie het baie foute in, maar dit is tipies joernalis verdraai altyd die waarheid. Kom by in die lewe!!!! O en as julle wonder hoe ek die feite weet, ek is 'n familie vriend.
Charmaine jy kon dit nie beter sê nie!! Ek stem 100% saam met jou… maar nogsteeds sal Mev Pejega nie op 'n plaas gaan slaap nie want volgens Mev het plaasmoorde en aanvalle mos afgeneem!! Kyk die perd het haar oog klappe op en niemand sal haar verkeerd bewys nie!! Viva Sa… Viva ANC!!!